Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 899

2. Az élelmiszeripari szakmai alapozó oktatás célja A szakmacsoport közös elméleti ismereteinek nyújtása, a készségek, képességek fejlesztése, a jellemző technológiák, munkaműveletek, a felhasznált anyagok, a szakmacsoport szakképesítésének bemutatása. Cél, hogy a tantárgy tanítása továbbfejlessze és erősítse a tanulók eddig megszerzett készségeit, bővítse, rendezze és mélyítse el a közismereti tantárgyak keretében tanult ismereteket, alapozza meg az élelmiszerpari-műszaki szemléletet. Adjon átfogó tájékozottságot az élelmiszeriparban alkalmazott természettudományos, műszaki és elméleti ismeretekről, a technikai eszközökről, gépekről, tevékenységekről. Mutassa be az élelmiszeriparban dolgozók tevékenységét, az élelmiszeripari pályák sajátosságait, távlatait. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Az élelmiszeripari szakmai alapozó ismeretek oktatásának alapvető célja azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. A tanulók elméleti hiányosságainak pótlása is ezt a célt szolgálja. Az élelmiszeripar 2006/79/II. szám általános ismereteinek elsajátítása, összefüggéseinek bemutatása, a készségek, képességek fejlesztése, valamint olyan tudás, ismeretrendszer, alkalmazási képességek kialakítása, amely megalapozza és formálja a szakmacsoport tevékenységeihez illeszkedő szemléletet. Készítse fel a tanulókat az önálló és csoportos tevékenységekre. Az élelmiszeripar sokszínű, aktív tanulói magatartást és tanulási élményeket is eredményező bemutatásával keltse fel érdeklődésüket a szakmacsoport iránt, segítse őket egyéni életpályájuk reális megtervezésében. Az élelmiszeripari szakmai alapozó gyakorlatok oktatásának célja az általános gyakorlati ismeretek elsajátítása, összefüggéseinek bemutatása, a manuális készségek, képességek, az érzékelés, a mozgások fejlesztése. A készségek, képességek fejlesztése mellett a jellemző technológiák, munkaműveletek, a felhasznált anyagok, a szakmacsoport szakképesítéseinek bemutatása. A tantárgy tanítása fejlessze tovább és erősítse a tanulók eddig megszerzett készségeit. Adjon alapot az élelmiszervizsgálatokhoz, a szakmai műveletek elvégzéséhez. Neveljen a körültekintő, pontos, igényes, biztonságos munkavégzésre, a tudatos, felelősségteljes szakmai és környezetvédelmi magatartásra.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes